మంచు మోహన్ బాబు
మోహన్ బాబు చిత్తూరు జిల్లా, ఏర్పేడు మండలం మోదుగులపాళెం లో 19 మార్చి 1952న జన్మించాడు. ఆయన జన్మనామం మంచు భక్తవత్సలం నాయుడు. తండ్రి ఉపాధ్యాయుడు. ఆయనకు ముగ్గురు తమ్ముళ్లు - రంగనాధ్ చౌదరీ, రామచంద్ర చౌదరీ మరియు కృష్ణ - మరియు ఒక సోదరి విజయ ఉన్నారు. ఈయన విద్యాభ్యాసం ఏర్పేడు, మరియు తిరుపతిలో జరిగింది. ఈయన చెన్నై (గతంలో మద్రాసు)లో భౌతిక శాస్త్రంలో డిగ్రీని పూర్తి చేశాడు. సినీరంగంలో ప్రవేశించడానికి ముందు కొంతకాలం వ్యాయామ ఉపాధ్యాయుడిగా పనిచేశాడు. మోహన్ బాబు 1970ల ప్రారంభంలో అర్థ దశాబ్దంపాటు దర్శకత్వ విభాగంలో కూడా పనిచేశారు. "స్వర్గం నరకం" (1975) చలన చిత్రంతో తెలుగు తెరకు పరిచమయ్యాడు.
ఆగడు
ఈ సినిమాలో మొదట ఎన్నుకోబడ్డ నటుడు మహేష్ బాబు. ఈ సినిమాలో ఆయన తన కెరియర్లో మూడోసారి పోలీస్ అధికారిగా కనిపించనున్నారని వార్తలొచ్చాయి. చాలా మంది హీరోయిన్ల పేర్లు పరిశీలించాక తమన్నా కథానాయికగా ఎంపికయ్యిందని వార్తలొచ్చాయి. ఆగస్టు నెలచివర్లో తమన్నా స్థానంలో కథానాయికగా శ్రుతి హాసన్ ఎంపికయ్యారని వార్తలొచ్చాయి. సెప్టెంబరు నెలలో ప్రముఖ హిందీ నటుడు అనీల్ కపూర్ కూతురు, నటి అయిన సోనమ్ కపూర్ మహేష్ బాబు సరసన నటించడం తన కల అని అనడం గతంలో తను ఈ సినిమాలో కథానాయికగా ఎన్నికయ్యిందన్న వార్తలకు బలం చేకూర్చింది. అయితే తను ఆ సినిమాలో నటించడం లేదని తనే స్వయంగా స్పష్టం చేసింది. ఆ తర్వాత అక్టోబరు నెలమధ్యలో శ్రీహరి చనిపోవడం వల్ల ఆయన చేయాల్సిన పాత్రని ప్రముఖ నటుడు, డబ్బింగ్ ఆర్టిస్ట్ సాయి కుమార్ నటిస్తారని వార్తలొచ్చాయి. అక్టోబరు నెలమధ్యలో ఆగడులో కన్నెగంటి బ్రహ్మానందం నటించడం లేదని వార్తలొచ్చాయి. కానీ ఆయన సినిమాలో కీలక పాత్ర పోషిస్తున్నట్టు అధికారికంగా వెళ్ళడయ్యింది. అక్టోబరు నెలచివర్లో తమన్నా ఈ సినిమాలో కథానాయికగా ఎంపికయ్యిందని వెళ్ళడించారు. తద్వారా మహేష్ బాబు సరసన తమన్నాకి ఇది తొలిచిత్రంగా మారింది. ఈ సినిమాలో తమన్నా పూర్తి స్థాయి మాస్ పాత్రలో కనిపించనుందని వార్తలొచ్చాయి.